ચાંદખેડા સત્યમેવ હોસ્પિટલ પાછળ આવેલા પરમેશ્વર પાર્ક એપાર્ટમેન્ટમાં રહેતા પ્રીતેશભાઇ શંકરભાઇ જોશી નામનો યુવક ભાડે ઓફિસ રાખીને આ કોલ સેન્ટર ચલાવતો હતો. આરોપીઓ અમેરિકામાં એજન્ટ દ્વારા અમેરિકાની અંદર જે પણ લોન ડિફોલ્ટર છે તેઓની માહિતી મેળવીને બાદમાં તે ડેટા દ્વારા લોકોને ફોન કરીને ધમકાવી પૈસા પડાવતા હતા. આ પૈસા તેઓ હવાલા મારફતે મેળવતા હોવાનું જાણવા મળ્યું છે. છેલ્લા બે મહિનાથી આ કોલ સેન્ટર ધમધમી રહ્યું હતું. આ કોલ સેન્ટરમાં કોઇ પણ ગુજરાતી યુવકને નોકરીએ રાખવામાં આવ્યા નહોતા. અન્ય રાજ્યોનાં યુવકો અને એક યુવતી કોલ સેન્ટરમાં નોકરી કરતાં હતાં. પોલીસે ઓફિસમાંથી અલગ અલગ કમ્પ્યૂટર, સીપીયુ વગેરે કબજે લીધાં છે. ચાંદખેડા પોલીસની રહેમ નજર હેઠળ અા કોલ સેન્ટર ચાલતું હોવાનું સૂત્રોએ જણાવ્યું હતું.